**Poarta spre nemurire**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Liniștea în râul vieții face valuri tremurânde,

îmbrăcând cu a sa capă lumea unui veac stingher,

ca o sferă de iubire ce prin razele-i plapânde

își trimite emisarii în al inimii ungher.

Liniștea își desfășoară a sa armie nocturnă

de soldați ce într-o clipă înghit poște de eter,

răspândind prea dulcea stare într-un gând, ca o risturnă

ce își caută stapânul într-un schimb plin de mister.

Noaptea își ridică luna drept blazon fără știrbire

pe castelul unde stele stau milenii așteptând

ca din negura străfundă să apară o sclipire

ce va da lumina vie, Universul luminând.

Cine oare v-a înțelege că-n această lume-nchisă

de a gândului micime, de-al privirii galeș clint,

în singurătatea clipei, pe a timpului abscisă,

își fixează temelia al luminii labirint?

Se ridică falnic murii către raza de lumină

ce se varsă-n râu de cuante luminând singurătăți.

Ca o ploaie ce clătește a preanegrului retină

ea prezinta adevărul unui șir de nedreptăți.

Peste cerul fără margini se înalță caste domuri,

unind labirintul vieții cu al veșniciei vânt.

Ca o iaderă ce crește consumând a lumii tomuri

se ridică o cetate fără seamă în cuvânt.

Săli de marmoră își plimbă vasta lor nemărginire

unde nimeni nu pricepe cât de greu e primul pas

când iubirea dă năvală peste-a inimii simțire

și îți duce orice clipă prelungită într-un ceas.

Răzimat de ușa sorții, prințul stă în așteptare,

tot privind adânc în zare ale marmorei sclipiri,

căci singuratatea naște o lumină care doare

și împrăștie în raze clipe dulci de amintiri.

Luminată este sala de prea-tinere domnițe

ce se-nvârt în dans frenetic în spirala unui vis.

Junii se tot prind în vorbă, către-a zorilor crăițe

Când a fericirii vrajă le va fi acoperiș.

Pajii își rotesc privirea tot cătând pocale goale

să le umezească trupul cu nectar de prin Olimp.

Pe tipsiile de aur fructe coapte, tropicale,

își așteaptă pețitorii pentru nunta fără timp.

Rochii lungi foșnesc în valuri ca o mare tulburată

ce se zbate într-un freamăt de al țărmului întins,

iar bărbații falnic poartă redingota încheiată

cu butoni din diamante ce din ceruri s-au prelins.

Prințul își ridică ochii peste-a lumii feerie

și adânc el înțelege săracia unui vis,

când hilara fericire face pact cu a sa vrie

și-n singurătatea mută se îngroapă în abis.

Astăzi el trăiește visul măcinat de-o întrebare

de e vis ori de-i aevea ale ochilor simțiri,

căci îi pare sala vieții, în lumina sclipitoare,

doar o rază muritoare estompată-n amintiri.

Ale frumuseții ritmuri prințul nu le mai aude

și în freamătul mulțimii nu-și găsește al său rost,

Ale sufletului patimi intonează-n cor, zălude,

o internă simfonie trădând dragostea ce-a fost.

Din pustietatea sălii își culege energia

dând o ultimă privire către-un petec de pământ,

unde obosita vrajă își încheie brusc urgia

când a inimii dorință își găsește șezământ.

Fără rochii dantelate ori purtări simandicoase,

neavând podoabe scumpe sau calești l-al ei pridvor,

pe un plai cuprins de vraja sentimentelor sfioase

Stă o tânără domniță ce îi umple al său dor.

Noaptea își ridică vălul, întunericul dispare,

ale dragostei miasme se ridică rând pe rând.

Prințul își urmează crezul și, cu firea arzătoare,

se coboară printre oameni, Universul-ntreg curbând.

De-o rumoare ce-i străină e cuprinsa mândra fată

Colorând a’ ei magule cu un roz fierbinte, viu

ce din firea unor simțuri și din dragostea curată

Își culege energia născând viața din pustiu.

Și cât este de frumoasă astă tânără crăiță,

cum culorile din grâne în lungi bucle-s prinse grup!

Buzele îi sunt caldură, iia albă cu altiță

cu esențe de mistere înconjoară al ei trup.

De pe scările de abur, temător, prințul coboară

cu un pas prea șovăielnic pentru lumea sa de sus,

dar când dragostea te prinde într-o mreajă de sfială

stăpânit îți este trupul de un tremur nepătruns.

Liniștea încet dispare și al dragostei răsunet

a timidității umbră o împrăștie în van,

lăsând vraja să pătrundă precum ploaia fără tunet

într-un val de sentimente ce ajunge la liman:

- Multe sunt în astă lume legături de om făcute

ale căror înțelesuri le pricepem câteodat’,

dar ascunse de acestea stau chimii necunoscute

ce unesc a vieții cale cu al cerului regat.

Coborât-am din regatul unde visul se încheagă

și ne liniștește temeri sau al inimii păcat,

unde străluciri de aștri în lungi raze se dezleagă

și devin săgeți de aur pentr-un zeu înaripat.

Stele sunt în cerul veșnic ce lucesc și nu au nume

etalându-și frenezia unei vieți ce a apus.

Pe lungi șoapte de iubire - niște scări spre astă lume

voi le admirati sclipirea, dar nimic nu au de spus.

Reci planete, nemișcate, sunt cuprinse de legendă

când le antamați refugiul unor nume de prin cărți

când iubirilor păstrate în a inimii agendă

voi le desenați poteca pe-ale despărțirii hărți.

De te uiți cu chibzuială peste-a cerului sclipire

vei pătrunde într-o bură de mister prea încâlcit

și în ochi îți vor apare personaje fără fire

ce au tors al vieții caier într-un fir fără sfârșit

Sunt petreceri fără seamăn trăind dragostea celestă.

Mari orchestre te îmbină la al nemuririi bal,

dar de cauți fericirea și o inimă onestă

pe oceanul fără capăt tu vei fi doar unic val.

Nu pot regăsi căldura unei inimi demult stinsă

Nu știu a întoarce timpul către viața ce a fost

când a sufletului pară in inel a fost cuprinsă

și trimisă-n dar soției, împlinind al vieții rost.

Dar a lumii pustiire își trimise cruda soartă

fără giuliu, fără nume, dar cu diabolic plan

să iau calea pribegiei despărțit de-a mea consoartă

să devin celestul mire și eternul castelan.

Din prea cruda închisoare am simțit a’ mele gânduri

cum își curmă pribegia dând privirii crez total

să mă poarte peste anii înșirați în mii de rânduri

pentru a culege clipa unui vis sacramental.

Și te-am întâlnit pe tine, blândă rază de lumină

ce străpunge neagra bură luminând al meu destin.

Astfel, se ridică ceața și o liniște senină

se coboară pe cetatea anilor ce îi susțin.

Nu îți cer să-mi umpli viața cu-ale lumii nestemate,

bulgări reci de diamante din adâncuri de pământ

ridicați în nori de gaze-un răsuflet ce răzbate

din adâncuri fără margini, necuprinse de cuvânt.

Nu îți cer să legi o lume în continuă mișcare

de a negrului genune fără margini, fără fund,

precum prinzi cu vechi parâme ale mărilor vapoare

de-ale danelor mistere provenite din străfund.

Eu te rog să-mi dai lumina, să fii raza de caldură

ce străpunge lunga noapte din al arcului destin

În eterna sa sclipire tu să-mi dai gingașa gură,

în săruturi cât o viață și în brațe să te țin.

Tânăra îl tot privește și-i cuprinsă de mirare

caci a gândului zvâcnire nu cutează spre înalt,

unde Cerul și cu Luna, în iubire arzătoare,

își traiesc eternitatea sub al nopții crud asalt.

Nicimacar n-o poartă gândul spre a Soarelui lumină

ce în buclele-i de aur își găsește așternut

Din a vremurilor taină, scuturându-le de tină,

ea culege drept povață, frica de neprevăzut.

Dar e drept, c-a sa simțire și a dragostei pornire

se ridică ca un abur din al inimii ungher.

Coardelor îi dau putere și dau buzelor grăire

să trimită judecata unui suflet prea stingher:

- În această lume mică prinsă de a ta privire

noi trăim sub large cercuri și al Soarelui regat

Nu avem comori ascunse de a Lunii adumbrire

și prin pulbere de stele niciun om nu a umblat.

Îți dorești ca o minune să te prindă într-o mreajă

Să-ți devină scut și armă în războiul personal

cu-a singurătății bură ce te prinde ca-ntr-o vrajă,

îngropând a ta lucire într-un suflet abisal.

Poți uni albul cu negrul ce-și trăiesc a lor dispută?

Poți uni viața cu moartea într-un fir spre infinit?

Tu te-ntreabă dacă firea ți-e soldat într-o dispută

sau e doar lumina pală ce se scuge-n asfințit.

A ta frumusețe goală e o carte fără pagini

ce-n coperțile din piele ține-n taină al tău zbor

Cu un fâlfâit de aripi tu să rupi interne margini

să îți muți tot Universul în al nostru mic decor.

Lumea asta fără faimă, dar cu aripi larg deschise

ce se-ntind cu o gândire peste lumi ce n-au hotar

își deschide a sa poartă sfărâmând lăcate-nchise

de a legilor credință și al temerii notar.

De îți simți a ta pornire ca o mare înspumată

ce lovește veșnicia unui țărm neîntâlnit,

atunci vei schimba destinul și prin teama-ți asumată

vei deschide large uliți către sufletul ursit.

Ești frumos, fără de seamă și a inimii simțire

îmi deschide orizonturi către tine să le-ntind,

unde viața-și varsă clipa pe trecuta amintire

și cu sărutări suave în amor să te cuprind.

Dar, să-ți cer, ca-n schimbul vieții, să renunți la nemurire

într-un troc fără pereche pe Pământ și chiar în Cer,

Eu aș fi doar un alt mijloc ce prin nevăzute fire

te-aș lega de-o crudă stare în al Negrului ungher.

Prințul îndelung privește la a stelelor sclipire

Și deodat’ el înțelege ce înseamnă să trăiești:

Când în doi a vieții poartă o deschizi spre nemurire

El alege simplitatea sentimentelor lumești.